Държавен вестник, бр. 11, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  11
1. определя помещения за съхранение и 
използване на научния архив; 
2. определя с писмена заповед длъжност­
но лице, което отговаря за поддържането и 
използването на научния архив.
(2) При промяна на длъжностното лице по 
ал. 1, т. 2 се извършва предаване и приемане 
на научния архив с протокол от комисия, 
назначена със заповед на директора на му­
зея. Комисията е в състав най-малко трима 
музейни специалисти. 
Чл. 30. (1) Регистрирането в научния ар­
хив се извършва в Книга за научния архив 
съгласно приложението.
(2) В Книгата за научния архив се впис­
ват последователно документите по реда на 
тяхното постъпване.
(3) Номерацията в Книгата за научния 
архив е от едно до безкрайност.
Чл. 31. (1) Организирането на научния архив 
става чрез систематизиране на документите в 
раздели и подраздели, които са исторически 
и/или логически свързани помежду си.
(2) Последователността на систематиза­
цията следва номенклатурата на делата на 
документите на научния архив, която е част 
от общата номенклатура на делата на музея.
Чл. 32. (1) За всяка отделна архивна единица 
се съставя инвентарен опис, който включва:
1. номер по ред;
2. заглавие на архивната единица (вид и 
съдържание на документите);
3. начална и крайна дата на документите;
4. брой на листовете, кадрите, файловете 
и др.;
5. забележка.
(2) Една архивна единица може да бъде 
от 1 до 250 листа. 
(3) При необходимост се съставя следващ 
том на архивната единица.
(4) Една архивна единица може да съдържа 
и само един документ.
Чл. 33. (1) Документите от научния архив 
на музея и справочния апарат към него са 
публични. 
(2) Не се допуска изнасяне на оригинали на 
документи извън научния архив без писмено 
разрешение на директора на музея. 
(3) По изключение оригинали на документи 
могат да се изнасят в следните случаи: 
1. за създаване на копия; 
2. за представяне във временни музейни 
експозиции; 
3. за нуждите на държавни или съдебни 
органи.
(4) Изнасянето на оригинали на документи 
извън научния архив за нуждите на държав­
ни и съдебни органи се извършва съобразно 
действащото законодателство и след писмено 
разрешение от директора на музея.
(5) За всяко изнасяне и връщане на до­
кументи извън научния архив се изготвя 
предавателно-приемателен протокол, в който 
се описват документите, определя се срокът 
за ползване и се декларира ангажиментът за 
връщането им в архива.
(6) Ползването на документи от научния 
архив от външни лица става с разрешение на 
директора на музея след подадено мотивирано 
писмено заявление.
(7) Длъжностното лице, отговарящо за 
архива, проверява състава и състоянието на 
документите преди и след използване.
(8) При установяване на липси и увреж­
дания след връщането на документите в 
архивохранилищата се съставя протокол от 
комисия, назначена от директора на музея. 
Г л а в а  ч е т в ъ р т а
УСЛОВИЯ ЗА СЪХРАНЕНИЕ НА НДА НА 
НИНКН И НА НАУЧНИТЕ АРХИВИ НА 
МУЗЕИТЕ
Раздел І
Условия за съхранение на НДА на НИНКН
Чл. 34. В помещенията, определени за 
архивохранилища, се съхраняват само до­
кументи и документации за недвижимите 
културни ценности.
Чл. 35. (1) Помещенията, определени за 
съхраняването на НДА, трябва да отговарят 
на следните изисквания:
1. да са пожарообезопасени и да имат 
система за пожароизвестяване;
2. да бъдат сухи, леснопроветриви и изо­
лирани от пряко действие на слънчеви лъчи;
3. през тях да не минават канализаци­
онни, топлопроводни и газоотоплителни 
инсталации;
4. електрическата инсталация да е закрита; 
не се допуска използване на открити освети­
телни и отоплителни уреди;
5. пространствената подредба да осигуря­
ва лесен и удобен достъп до съхраняваните 
документи.
(2) В архивохранилищата се поддържат 
постоянно следните параметри на темпера­
турно-влажностен режим, в зависимост от 
физическия носител:
1. за документи на хартиен носител: темпе­
ратура от 16 до 18 °С и относителна влажност 
от 40 до 50 на сто;
2. магнитни носители: температура 18 °С 
и относителна влажност 40 на сто.
(3) За контрол на температурно-влажност­
ните параметри е необходимо архивохрани­
лището да има термометър и влагомер или 
термохидрограф.
(4) Архивохранилищата се оборудват с 
метални стелажи или метални шкафове.